O‘zbekiston bo‘ylab banklararo to‘lov tizimi orqali amalga oshirilgan tranzaksiyalar summasi 911 trln so‘mni tashkil etdi. Markaziy bankning Jamoatchilik bilan aloqalar va kommunikatsion siyosat departamenti xabariga ko‘ra, bu o‘tgan yilning mos davriga nisbatan 60 foizga oshgan. Masofaviy bank xizmatlaridan foydalanuvchilar soni 16 mln.dan oshib, o‘tgan yilning mos davriga nisbatan 5,8 mln ko‘proq mijozlar bank xizmatlaridan masofaviy foydalana boshladi. O‘rnatilgan bankomat va infokiosklar soni 12 217tani tashkil etib, o‘tgan yilning 1 iyun holatiga nisbatan 1 370taga yoki 13 foizga oshgan.